**Retningslinjer for tilskudd til skogkultur av NMSK-midler i Tingvoll kommune 2022**

Fastsatt den 15. februar 2022 av Tingvoll kommune med henvisning til §3 i *Forskrift om tilskudd til nærings- og miljøtiltak i skogbruket.*

***For 2022 blir det fastsatt følgende tilskuddssatser til skogkultur i Tingvoll kommune:***

|  |  |
| --- | --- |
| **Tiltak:** | **Tilskuddssats:** |
| Flaterydding: | Inntil kr. 200,-/ daa (maks 70%). |
| Markberedning: | Inntil kr. 315,-/daa (maks 70 %). |
| Planting etter granhogst: | 30 % av godkjent kostnad.(i tillegg kommer ca. 10 % tilskudd fra nasjonale klima-tiltak). |
| Planting etter furu- og lauvhogst: | 50 % av godkjent kostnad.(i tillegg kommer ca. 10 % tilskudd fra nasjonale klima-tiltak). |
| Suppleringsplanting i hogstfelt: | 50 % av godkjent kostnad.(i tillegg kommer ca. 30 % fra nasjonal pott til klima-tiltak) |
| Ungskogpleie/avstandsregulering: | Inntil kr. 300,- pr. daa (maks 70 %). |
| Stammekvisting:  | Inntil kr. 270,- pr. daa (maks 70%). |
| Grøfting: | Inntil 40 % av godkjent kostnad. |
| Gjødsling: | Inntil 20 % tilskudd av godkjent kostnad. (I tillegg kommer 50 % tilskudd fra nasjonale klima-tiltak). |
| Såing: | Inntil 40 % av godkjent kostnad. |

**Prioriteringer:**

Tilskudd til skogkultur blir i 2022 prioritert i denne rekkefølgen:

1. Tilplanting av hogstfelt etter granhogst og høybonitet plantemark etter furu- og lauvhogster.
2. Suppleringsplanting i hogstfelt etter granhogst og etter furu- og lauvhogst.
3. Markberedning av hogstfelt etter furuhogst.
4. Gjødsling.
5. Ungskogpleie/avstandsregulering i plantefelt i hogstklasse 2, av gran og furu.
6. Andre tiltak.

Tilskudd til planting av fremmede treslag blir ikke gitt.

**Søknad, saksbehandling og utbetaling:**

Søknad skal leveres elektronisk (i Altinn via Landbruksdirektoratet sine nettsider) eller sendes/leveres på skjema «*LDIR – 909 Utbetaling fra skogfond og søknad om tilskudd til skogkultur*».

Kommunen saksbehandler søknadene fortløpende. Ufullstendige søknader vil ikke bli behandlet før de er fullstendige. Søknader innkommet etter at tilskuddsmidlene (inkludert evt. tilleggsbevilgninger) er brukt opp, blir liggende over til året etter. De blir behandlet så snart ny tilskuddsramme er tildelt kommunen og tilskuddssatser er fastsatt. Slike søknader får tilskuddssatsen gjeldende for behandlingsåret, ikke søknadsåret.

Når en søknad blir godkjent, blir det automatisk sendt ut et vedtaksbrev til søker. Det samme gjelder ved delvis godkjenning, men da vil begrunnelsen til avkortning bli tatt inn i kommentarfeltet. Ved avslag sender kommunen med informasjon om klagerett i vedtaksbrevet.